proxectonos/corpus_dominio_legal_administrativo_tmp huggingface dataset:
02/12/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 26 de novembro de 2021 do Servizo Provincial da Axencia Galega de Infraestruturas da Coruña pola que se acorda realizar o pagamento dos mutuos acordos por expropiacións para a obra clave AC/16/071.06, no concello de Mugardos

Resolución do 26 de novembro de 2021 do Servizo Provincial da Axencia Galega de Infraestruturas da Coruña pola que se acorda realizar o pagamento dos mutuos acordos por expropiación para a obra: Itinerario peonil e ciclista na AC-133. Eixe Sur. Treito Franza-Rilo. P. Q.7+200 -8+500, de clave AC/16/071.06, no concello de Mugardos En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra Itinerario peonil e ciclista na AC-133. Eixe Sur. Treito Franza-Rilo P. Q. 7+200 - 8+500, de clave AC/16/071.06, no concello de Mugardos, que figura exposto no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 26 de novembro de 2021. O xefe do Servizo Ivan Ezequiel Mesaud Cubero
02/12/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación da primeira relación do Plan de investimento en vías provinciais 2021, 5.ª fase, integrado polo proxecto DP 3104 variante aeroporto de Alvedro: acondicionamento e mellora da seguridade vial en Liñares (Culleredo)

ANUNCIO DE APROBACIÓN DA PRIMEIRA RELACIÓN DO PLAN DE INVESTIMENTO EN VÍAS PROVINCIAIS 2021, 5.ª FASE A Exma. Deputación Provincial da Coruña, en sesión celebrada o 26 de novembro de 2021, adoptou entre outros o seguinte acordo: 1.–Aprobar a PRIMEIRA RELACION DO PLAN DE INVESTIMENTO EN VÍAS PROVINCIAIS 2021, QUINTA FASE, cun orzamento total de 553.442,41 euros, con cargo á aplicación 0410/4531/60900 que se detalla: 2.–Expoñer ao público o proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 29 de novembro de 2021. O PRESIDENTE A SECRETARIA XERAL Valentín González Formoso Amparo Taboada Gil
02/12/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2021, 4.ª fase

ANUNCIO DE APROBACIÓN DO PLAN DE CONSERVACIÓN DE VÍAS PROVINCIAIS 2021, 4.ª FASE A Exma. Deputación Provincial da Coruña, en sesión celebrada o 26 de novembro de 2021, adoptou entre outros o seguinte acordo: 1.–Aprobar o Plan de CONSERVACIÓN DE VÍAS PROVINCIAIS 2021, CUARTAFASE cun orzamento total de 700.198,50 euros, con cargo á aplicación 0410/4531/61900 que se detalla: 2.–Expoñer ao público o Proxecto mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, considerarase definitivamente aprobado.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 29 de novembro de 2021. O PRESIDENTE A SECRETARIA XERAL Valentín González Formoso Amparo Taboada Gil
02/12/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80019. Muro de contención e peche de parcela. Concello de Carral

Adrian Florin Buenaga Manich, solicita de Augas de Galicia por atoparse nas marxes do río s/d, a autorización de obras na parcela de referencia catastral 1787712NH5818N0000DQ, no lugar de Pieiro de Arriba, parroquia de Tabeaio (San Martiño), Concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80019. As obras solicitadas consisten na construción dun muro de contención de terras de formigón armado, nun tramo e de bloques de formigón enfoscados no resto, rematados mediante perfís metálicos e malla electrosoldada. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de novembro de 2021 O xefe do servizo territorial Néstor Rodríguez Arias (sinatura dixital ao marxe)
02/12/2021 | Administración LocalMunicipal
Neda
Exposición pública padrón da taxa axuda no fogar outubro

Por acordo da Xunta de Goberno Local de 29 de novembro de 2021, aprobáronse os padróns fiscais correspondentes ao mes de outubro do 2021 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 29 de novembro de 2021 O alcalde, Angel Alvariño Saavedra
02/12/2021 | Administración LocalMunicipal
Bergondo
Secretaría
Expropiación forzosa. Anuncio de aprobación definitiva do proxecto da obra e da relación de bens e dereitos de necesaria ocupación para proceder á súa execución

O Pleno do Concello de Bergondo, en sesión ordinaria do 30 de setembro de 2021, aprobou definitivamente o Plan de saneamento municipal 2021, terceira fase, que inclúe entre outros, o proxecto de saneamento en Aldea Callou. T. M. de Bergondo (Sistema Xeral de Saneamento) Na mesma sesión plenaria ordinaria aprobouse inicialmente o devandito proxecto, redactado polo enxeñeiro de camiños, canles e portos Patricio Aguilar Cavanillas, colexiado núm.7641 e declarouse a utilidade pública da súa execución e aprobouse inicialmente a relación de bens e dereitos de necesaria ocupación para a devandita execución aos efectos da súa expropiación forzosa, de conformidade co disposto no artigo 94 do RDLex.781/86, de 18 de abril, acordando tal expropiación e abrindo o prazo de información pública. Considerando que o expediente expúxose ao público mediante anuncio inserido no Boletín Oficial da Provincia num.193 do 08.10.2021, no xornal El Ideal Gallego do 08.10.2021, no taboleiro de electrónico de anuncios da Sede electrónica municipal o 08.10.2021; así como intentouse a notificación individual ao interesado no expediente e ao non podela realizar, publicouse a notificación edictal no BOE núm.258 do 28.10.2021. O Pleno municipal, na súa sesión ordinaria do 25 de novembro de 2021, acordou: “PRIMEIRO. Aprobar definitivamente o Proxecto de saneamento en Aldea Callou, Concello de de Bergondo (Sistema Xeral de Saneamento), cun importe total de 133.784,44 euros, redactado polo enxeñeiro de camiños, canles e portos Patricio Aguilar Cavanillas, colexiado núm.7641, incluído no mesmo o Anexo de expropiacións, considerando que, de conformidade co disposto no artigo 94 do RDLex.781/86, de 18 de abril, esta aprobación leva anexa a declaración de utilidade pública e a necesidade de ocupación dos bens e dereitos cuxa relación concreta individualizada se describe no anexo do proxecto, comprendidos a efectos da súa expropiación forzosa, e acordando tal expropiación. (anexo I) SEGUNDO. Declarar expresamente a necesidade de ocupación dos bens e dereitos cuxa relación concreta individualizada apróbanse definitivamente e que se describen no anexo I ao presente acordo. TERCEIRO. Publicar e notificar o presente acordo consonte co disposto no artigo 20 da Lei de Expropiación Forzosa e no artigo 20 do Regulamento da Lei de Expropiación Forzosa e facultar á alcaldía presidencia para a realización dos trámites subseguintes ao presente acordo no expediente expropiatorio. Bergondo, 29 de novembro de 2021 A alcaldesa. Doris Alexandra Bailin Parlade
02/12/2021 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 26/11/2021 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos e xustos prezos por xurado por expropiacións para a obra AC/15/066.06, en Curtis

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos e xustos prezos por xurado dos bens e dereitos afectados pola obra Proxecto de construción do itinerario peonil e reforma da intersección na AC-840 (PQ 20+190 ao PQ 21+910), no concello de Curtis, clave: AC/15/066.06, que figura exposto no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 26 de novembro de 2021 O xefe do Servizo Juan Nicolas Bezzazi Popirtac
02/12/2021 | Administración LocalMunicipal
Coirós
Exposición público de proxectos de saneamento de Anta e Caresma

A Xunta de Goberno Local, en sesión feita o vinte e cinco de outubro de dous mil vinte e un, aprobou os proxectos das obras: “Proxecto construtivo para saneamento do núcleo de Anta”, cun orzamento de execución por contrata de 277.316,32 euros, “Proxecto construtivo para saneamento do núcleo de Caresma”, cun orzamento de execución por contrata de 188.492,331euros, Ambos foros redactados polo enxeñeiro de camiños canles e portos don Oscar Sanmartín Abad. Ditos proxectos expóñense ó público polo prazo de trinta días hábiles, para que se poidan presentar alegacións ós mesmos.- Coirós, vinte cinco de novembro de dous mil vinte e un. O ALCALDE Asdo.: Francisco Quintela Requeijo
02/12/2021 | Administración LocalMunicipal
Ferrol
Xestión Tributaria
Padrón do aparcadoiro “A Magdalena” corresponde ó mes de decembro

O día 26/11/2021 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes decembro de de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de novembro de 2021 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, María Teresa Deus Trasobares
02/12/2021 | Administración LocalMunicipal
Camariñas
Ordenanza reguladora saneamento e depuración de augas residuais

O pleno do Concello de Camariñas, en sesión ordinaria celebrada o 26 de novembro de 2021, aprobou inicialmente a Ordenanza municipal do servizo de saneamento e depuración de augas residuais no Concello de Camariñas. De conformidade co art.49 da Lei 7/1985, do 2 de abril, reguladora das bases de réxime local, sométese o expediente a información pública polo prazo de trinta días hábiles, contados a partir do día seguinte á inserción do correspondente anuncio no Boletín Oficial da Provincia, para que os interesados podan examinar o expediente e formular as reclamacións e suxestións que estimen oportunas. A Ordenanza considerarase definitivamente aprobada, no suposto de que non se presenten reclamacións e/ou suxestións ao expediente, no prazo anteriormente citado, procedéndose, neste caso, a inserción do texto íntegro da ordenanza no Boletín Oficial da Provincia. Durante o período de información pública, o dereito de información e acceso se poderá exercer mediante consulta no Portal de Transparencia do Concello, aloxado na sede electrónica, e nas Oficinas Xerais do Concello, sitas na Casa do Concello, Praza de Insuela, nº 57 (Camariñas), de luns a venres en horario de 9:30 a 13:30 horas. Camariñas, 29 de novembro de 2021 A alcaldesa, Sandra Insua Rial
03/12/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
Corrección de erros. Expediente DH. W15.81281

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Expediente: DH. W15.81281. Corrección de erros do anuncio de información pública Advertido erro no anuncio de información pública do procedemento iniciado a instancias da Dmytro Recagorri Voto, solicita de Augas de Galicia por atoparse nas marxes do río San Sadurniño, a autorización de obras, publicado no BOP n.º 227, do 29 de novembro do 2021, compre efectuar a oportuna corrección. Na descrición da situación das obras: Onde di:. obras, na parcela de referencia catastral 5208535NJ72515S0001XM, no lugar de Avda. Marques de Figueroa, parroquia de Santa Mariña Do Monte (Santa Mariña). Debe dicir:. obras, na parcela de referencia catastral 5208535NJ7251S0001XM, no lugar de Avda. Marques de Figueroa, parroquia de San Sadurniño (Santa María). A Coruña, 29 de novembro de 2021. O xefe do Servizo Territorial Néstor Rodríguez Arias (sinatura dixital ao marxe)
03/12/2021 | Administración LocalMunicipal
Arteixo
Servicios Técnicos Área de Obras
Pago importe expropiación e levantamento de actas de ocupación no Concello de Arteixo

En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello acordou proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para execución da obra denominada “AMPLIACIÓN E REGULARIZACIÓN DO SISTEMA VIARIO. RÚA TORRENTE BALLESTER”, que terá lugar: Termo municipal de Arteixo Lugar: Salón de Plenos do Concello de Arteixo, Praza Alcalde Ramón Dopico, 1. Data: o día 20 de dececembro de 2021, ás 10.00 horas. Co fin de proceder ao pago do importe da valoración establecida pola ocupación dos bens e dereito afectado. O pagamento efectuarase polo pagador deste Concello aos propietarios das fincas. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo, 30 de novembro de 2021. Asdo.: Carlos Calvelo Martínez (ALCALDE-PRESIDENTE)
03/12/2021 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Modificacións estatutarias asociación Radio Taxi Ferrol

En cumprimento do artigo 13º do Real Decreto 416/2015, do 29 de maio, e para os efectos previstos no artigo 7 do dito Decreto, faise público que nesta Xefatura, en data 13/10/2021, recibiuse solicitude de modificacións estatutarias da “ASOCIACIÓN RADIO TAXI DE FENE”, có número de depósito 15000049. A modificación estatutaria consiste no seguinte: Modificación nos requisitos para ser socios da Asociación: - Toda incorporación á Asociación terá que ser aprobada por 2/3 dos socios reunidos en Asemblea Xeral, - Cada novo socio deberá aboar a cantidade de 1.500 €, revalorizándose anualmente segundo o incremento do IPC. - Darase un prazo de 12 meses dende o inicio na actividade para ver o comportamento do novo/a interesado e propoñerlle despois a entrada en RADIO TAXI FENE como novo socio. Calquera interesado poderá examinar o documento depositado e obter copia deste na sede electrónica (número de depósito 15000025, accedendo a través do enlace http://emprego.ceei. xunta. gal/asociacións-profesionais sendo posible impugnalo ante a Sala do Social do órgano xudicial competente, conforme ao disposto na Lei 36/2011, do 10 de outubro, reguladora da xurisdición social (BOE, do 11 de outubro de 2011). A Coruña, 29 de novembro de 2021 A xefa territorial Judit Fontela Baró
03/12/2021 | Administración LocalMunicipal
Arzúa
Aprobación do padrón fiscal taxa servizo auga e saneamento 5º bimestre

Tras confeccionarse e aprobarse os padróns de suxeitos pasivos da taxa por subminstración de auga, conservación de contadores e acometidas, correspondentes ao quinto bimestre de facturación do ano 2021, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao quinto bimestre do 2021 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 29 de novembro de 2021. Asdo. José Luis García López Alcalde-presidente do Concello de Arzúa
03/12/2021 | Administración LocalMunicipal
Sobrado
Supresión da taxa por prestación do servizo de sumidoiro e os prezos públicos pola utilización da ambulancia municipal e por apertura de calicatas ou zanxas en terreos de uso público

O Pleno deste Concello, en sesión extraordinaria celebrada o día 17 de novembro de 1998, acordou a supresión da taxa pola prestación do servizo de sumidoiro e os prezos públicos pola utilización da ambulancia municipal e por apertura de calicatas ou zanxas en terreos de uso público e calqueira remoción do pavimento ou beirarrúas na vía pública e a derrogación das respectivas ordenanzas fiscais e ordenanzas reguladoras dos prezos públicos, Comprobado que non se efectuou a exposición pública preceptiva. De conformidade, co disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese o expediente a información pública polo prazo de trinta días, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas, podendo os interesados examinar dito expediente nas oficinas da Secretaría municipal dende as 8.30 ata as 14.30 horas. No caso de non presentarse reclamacións no citado prazo, entenderase definitivamente aprobado devandito acordo. Sobrado, 29 de novembro de 2021. O alcalde Luis Lisardo Santos Ares
03/12/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación inicial do cadro de persoal 2022

ANUNCIO Aprobación inicial do cadro de persoal para 2022 Na sesión plenaria celebrada o día 26/11/2021, a Corporación Provincial acordou aprobar inicialmente o cadro de persoal do ano 2022. O expediente exponse ao público na Secretaría Xeral desta Deputación polo prazo de quince (15) días hábiles, contados dende o seguinte ao da inserción deste anuncio no Boletín Oficial da Provincia, coa finalidade de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, o cadro de persoal do ano 2022 entenderase definitivamente aprobado, de conformidade co disposto no art.126 do Real decreto lexislativo 781/1986, polo que se aproba o texto refundido das disposicións legais vixentes do réxime local. A Coruña, 29 de novembro de 2021. O deputado A secretaria PDFR 26013 do 29/07/2019 Antonio Leira Piñeiro Amparo Taboada Gil
03/12/2021 | Administración LocalMunicipal
Arteixo
Servicios Técnicos Área de Obras
Pago importe expropiación e levantamento de actas de ocupación no Concello de Arteixo.

En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello acordou proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para execución da obra denominada “AMPLIACIÓN E REGULARIZACIÓN DO SISTEMA VIARIO. RÚA FÉLIX RODRIGUEZ DE LA FUENTE, JACQUES COUSTEAU E REXIDOIRO, NA PARROQUIA DE PASTORIZA”, que terá lugar: Termo municipal de Arteixo Lugar: Salón de Plenos do Concello de Arteixo, Praza Alcalde Ramón Dopico, 1 Data: o día 20 de dececembro de 2021, ás 11.00 horas. Co fin de proceder ao pago do importe da valoración establecida pola ocupación dos bens e dereito afectado. O pagamento efectuarase polo pagador deste Concello aos propietarios das fincas. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo, 30 de novembro de 2021. Asdo.: Carlos Calvelo Martínez (ALCALDE-PRESIDENTE)
03/12/2021 | Administración LocalMunicipal
Toques
Anuncio de aprobación inicial de modificación da taxa da auga 2022

ANUNCIO DE APROBACIÓN INICIAL DE ORDENANZA FISCAL Aprobada inicialmente polo Pleno do Concello de Toques, en sesión ordinaria celebrada o 26 de novembro de 2021, a modificación da “Ordenanza fiscal reguladora da taxa de abastecemento de auga no término municipal de Toques” deste Concello, de conformidade co disposto no artigo 17.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público na Secretaría-Intervención municipal durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. En Toques, a 29 de novembro de 2021. O alcalde Asdo.: José Ángel Penas García
03/12/2021 | Administración LocalMunicipal
A Coruña
Instituto Municipal A Coruña Espectáculos
Aprobación inicial dun expediente modificativo do presuposto do IMCE de 2021

Aprobación inicial dun expediente modificativo do presuposto do IMCE de 2021 (transferencias de crédito) O Excmo. Concello Pleno, en sesión ordinaria realizada o día 2 de decembro de 2021, aprobou inicialmente un expediente modificativo do presuposto do Instituto Municipal Coruña Espectáculos (IMCE) de 2021 de transferencias de crédito. O referido expediente permanecerá exposto ao público, despois da publicación do anuncio no Boletín Oficial da Provincia, no taboleiro de anuncios do IMCE, na Avda. da Mariña 18, durante o prazo de quince días hábiles, contados a partir do seguinte ao da súa publicación no citado boletín oficial, para os efectos de exame e presentación de reclamacións ante o Pleno, segundo o disposto no artigo 169.1, en relación co 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Se finalizado o período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. O que se publica para os efectos previstos na lexislación citada. A Coruña, 2 de decembro de 2021. A presidenta do IMCE, P. D. Gonzalo Henrique Castro Prado P. D. Decreto 6873/2020, do 15 de outubro de 2020
03/12/2021 | Administración LocalMunicipal
Boiro
Publicación da aprobación do prezo público para participar na carreira popular de Boiro 2021

ANUNCIO DE PUBLICACIÓN DO PREZO PÚBLICO XVI CARREIRA POPULAR MAR DE BOIRO.14.º MEMORIAL ADRIANA NICOLETA ANTONIU AGUILA COLLANTES En aplicación do establecido na Ordenanza reguladora do prezo público pola prestación de servizos de carácter educativo, social, cultural e deportivo, do Concello de Boiro faise público mediante o presente anuncio a efectos do coñecemento en xeral e publicidade, o prezo público aprobado por resolución da Alcaldía o día 29 de novembro para as actividades do programa XVI CARREIRA POPULAR MAR DE BOIRO.14.º MEMORIAL ADRIANA NICOLETA ANTONIU AGUILA COLLANTES.  Tarifas para o prezo público da XVI Carreira Popular “Mar de Boiro” - 14.º Memorial Pepe Buceta:  Categorías supermini, mini, benxamín, alevín, infantil e cadete: 0 euros.  Categorías xuvenil, junior, promesa, senior, sapatilla inclusiva e veteranos: 6 euros.  Prazo de inscrición:  Aberto ata o xoves 2 de decembro de 2021.  Modelo de autoliquidación para facer o pago:  Os participantes farán o ingreso directamente na pasarela de inscricións da empresa EmeSports, que realiza a cronometraxe electrónica da proba. Unha vez finalizada a proba, a empresa EmeSports realizará o ingreso correspondente polo total de inscritos na conta do Concello de Boiro. En Boiro, a 29 de novembro de 2021. Geno Goyogana Villano
03/12/2021 | Administración LocalMunicipal
Arteixo
Renda e Exaccións
Anuncio aprobación inicial da modificación da Ordenanza fiscal n.º 4 reguladora do imposto sobre construccións, instalacións e obras (I. C. I. O.)

O Pleno da Corporación, en sesión de 25 de novembro de 2021, adoptou, entre outros, o acordo de aprobación inicial e provisional da modificación da ordenanza fiscal nº 4 reguladora do imposto sobre construccións, instalacións e obras. Procede a exposición pública por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como no taboleiro de edictos do Concello. Asimesmo estará a disposición dos interesados na sede electrónica do concello de Arteixo. O prazo citado comezará a contar a partir da derradeira das publicacións realizadas. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da modificación da ordenanza citada. Arteixo, 29 de novembro de 2021 Asina dixitalmente na data do documento electrónico. A Concelleira de Economía e Facenda, Contratación, Turismo e Novas Tecnoloxías: Patricia Amado Varela.
03/12/2021 | Administración LocalMunicipal
A Coruña
Oficina Orzamentaria
Aprobación definitiva do expediente M5/2021 modificativo do orzamento de 2021 (prorrogado de 2020)

O Excmo. Concello Pleno, en sesión ordinaria realizada o día 4 de novembro de 2021, aprobou inicialmente o expediente M5/2021 de concesión dun suplemento de crédito, unha baixa por anulación de crédito e modificación da relación de Investimentos do Orzamento do 2021 (prorrogado do 2020). O expediente citado foi sometido a exposición pública para reclamacións durante o prazo de quince días, mediante anuncio publicado no BOP número 212, do 8 de novembro de 2021. Durante o citado prazo, non se presentaron reclamacións contra del, segundo resulta da certificación expedida polo Oficial Maior do Excmo. Concello da Coruña, polo que, de conformidade co disposto no art.169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo en relación co 177 e ss. do propio texto legal, a Alcaldesa mediante Decreto do 2 de decembro de 2021, resolveu considerar definitivamente aprobado o expediente M5/2021 e publicar o Orzamento, resumido por capítulos, no Boletín Oficial da Provincia, de acordo coas cifras resultantes do aludido expediente. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do Orzamento, incorporando as modificacións do devandito expediente M5/2021: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día seguinte ao da publicación deste anuncio. Poderá interpoñerse calquera outro recurso que se estime procedente. A Coruña, 2 de decembro de 2021 Director de Economía, Facenda e Réxime Interior Catia Sofia Par Lyashenko
03/12/2021 | Administración LocalMunicipal
A Coruña
Persoal
Anuncio nomeamento dunha Técnica Media de Administración Especial (Técnica Media de Inclusión Social)

Servizo de Recursos Humanos ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 23 de novembro de 2021, resolveuse o seguinte: Primeiro. –Nomear persoal funcionario de carreira, na praza de técnica media de administración especial (técnica media de inclusión social), da escala de administración especial, subescala técnica, clase técnicos medios, do subgrupo A2, á persoa aspirante aprobada que se relaciona no anexo a este informe, con expresión do destino que se lle adxudica. Segundo. –Para adquirir a condición de persoal funcionario de carreira, a persoa anteriormente relacionada deberá cumprir os requisitos esixidos no artigo 60 da Lei 2/2015, do 29 de abril, e tomar posesión no prazo dun mes, que comezará a computarse desde o día seguinte á publicación da correspondente resolución. Terceiro. –De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. ANEXO A Coruña, 25 de noviembre de 2021. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
03/12/2021 | Administración LocalMunicipal
Cambre
Publicación de edicto do padrón do prezo público da XXIX Semana Micolóxica de Cambre 2021

ANUNCIO Publicación edicto padrón do prezo público da XXIX Semana Micolóxica de Cambre 2021 Por resolución da concelleira delegada núm.2101/2021, de data 26 de setembro de 2021, acordouse: Primeiro. –Aprobar o padrón fiscal do prezo público por actividades culturais (Semana Micolóxica de Cambre 2021) correspondentes ás solicitudes admitidas por un importe total de catrocentos noventa e tres euros con setenta e oito céntimos (493,78 euros), que comprende 25 recibos, desde Enrique David Rosillo Cabarrus, Beatriz ata Samuel John Beatriz Soledad Ciofu Lamssiah, Ramón. Segundo. –Expoñer ao público os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro. –Contra as liquidacións incorporadas aos padróns todos os interesados poderán interpoñer recuros de reposición antes esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. Cambre, 30 de novembro de 2021. Cambre, na data da sinatura electrónica. A concelleira delegada da área de Economía, Facenda e Recursos Humanos P. D ( RA núm.1323/2019, do 1 de xullo) María Dolores Pan Lesta
03/12/2021 | Administración LocalMunicipal
As Pontes de García Rodríguez
Intervención
Anuncio de aprobación definitiva de modificación de crédito núm.60/2021, na modalidade de crédito extraordinario/suplemento de crédito núm.2/2021

ANUNCIO Expediente: 2021/T002/000060 Aprobación definitiva o expediente de modificación de créditos núm.60/2021, na modalidade de crédito extraordinario e suplemento de crédito número 2/2021. Tendo sido definitivamente aprobado polo Pleno deste Concello o expediente de crédito extraordinario e suplemento de crédito número 2/2021, por acordo adoptado en sesión celebrada o 3 de novembro de 2021, e polo transcurso do prazo de 15 días de exposición ó público, segundo anuncio publicado no BOP núm.212, do 8 de novembro de 2021, en cumprimento do disposto no artigo 169.3 do Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: ESTADO DE GASTOS As Pontes de García Rodríguez, 30/11/2021. A concelleira delegada de Organización Económica María del Rosario Méndez Gil
03/12/2021 | Administración LocalMunicipal
Ponteceso
Secretaría
Anuncio de convenio subscrito entre EDP Renovables e o Concello de Ponteceso

ANUNCIO CONVENIO SUBSCRITO ENTRE EDP RENOVABLES E O CONCELLO DE PONTECESO De conformidade co artigo 48 da Lei 40/2015, de réxime xurídico do sector público, faise público que con data do 04-11-2021 ditouse a resolución de Alcaldía núm.702/2021 mediante a que se aprobou o Convenio de colaboración entre EDP RENOVABLES ESPAÑA, S. L. U. e o Concello de Ponteceso co obxecto do desenvolvemento e sostemento de determinadas iniciativas de carácter social para o desenvolvemento industrial no municipio de Ponteceso. Posteriormente, o día 23-11-2021 ditouse a resolución de Alcaldía núm.755/2021 polo que se aprobou a addenda ao citado convenio. O contido íntegro do citado convenio e da súa adenda está publicado no Portal de Transparencia do Concello de Ponteceso (ponteceso. gal/Portal de Transparencia/Información Económica, Orzamentaria e Estatística/Convenios). O que se fai público para xeral coñecemento. Ponteceso, 29 de novembro de 2021. O alcalde Xosé Lois García Carballido
03/12/2021 | Administración LocalMunicipal
A Coruña
Persoal
Anuncio de modificación do tribunal do proceso selectivo convocado para a cobertura, pola quenda de promoción interna, de 121 prazas de administrativo/a

Servizo de Recursos Humanos ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 26 de novembro de 2021, resolveuse o seguinte: Primeiro. –Aceptar a renuncia presentada por Obdulia Ferrer Tasende como vogal titular do tribunal encargado de cualificar o proceso selectivo convocado para a cobertura, pola quenda de promoción interna, de 121 prazas de administrativo/a (subgrupo C1). Segundo. –Nomear no seu lugar, como vogal titular do devandito tribunal a Daniela Francisca El Yachioui Raihane e como suplente desta a Elena Jose Mcauley Morente. Terceiro.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 29 de novembro de 2021. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
03/12/2021 | Administración LocalMunicipal
Ribeira
Anuncio de cesión gratuita de parcela municipal á Consellería de Política Social para a construción dun centro de residencia de persoas maiores

Por acordo do Pleno do Concello de Ribeira, adoptado en sesión celebrada na data 25/10/2021, procedeuse a iniciar expediente de cesión gratuíta á Consellería de Política Social da parcela de propiedade municipal, localizada no lugar de Saiñas, polígono 7, parcela 128, cunha superficie de 4.356 metros cadrados, e coa referencia catastral 15074A007001280000KI, co obxecto de proceder á construción dun centro de residencia de persoas maiores, en cumprimento, así mesmo, do Convenio de colaboración asinado na data 23/11/2021 entre a Consellería de Política Social e o Concello de Ribeira para a cesión a título gratuíto dunha parcela e a construción nela dun centro de residencia de persoas maiores. O que se somete a información pública por prazo de quince (15) días no taboleiro de anuncios do Concello de Ribeira e no Boletín Oficial da Provincia, para que poidan formularse as alegacións que estimen convenientes. Á súa finalización, elevarase, previo informe do departamento de Secretaría e demais documentación pertinente, ao Pleno para a súa resolución. O que se fai público aos efectos oportunos, de acordo co disposto no artigo 110.1 f) do Regulamento de Bens da Entidades Locais aprobado por Real Decreto 1372/1986, do 13 de xuño. En Ribeira, a 30 de novembro de 2021 A alcaldesa en funcións Fuad Anna Elizabeth Vitienes Witkowski